ISHAQ KORERA MAA ÑAAGO SUUDU SARDIYANKOOƁE...
ISHAQ KORERA MAA ÑAAGO SUUDU
SARDIYANKOOƁE FIRTOOƁE HAALA E ƊEMMƊE NGENNDIIJE Ishaq korera oon ko e hoohooɓe lannda APP e gardagol Mesud Wul Bulkhayr mawɗo suudu saɗiyeeji wonnde goomu toppitiiɗo juɓɓingol wooteeji ganndiraaɗo CENI wuuriima e cuɓagol muuɗum mawɓe birooji woote e nder nokkuji ɗi fof. E jaabawol naamnal fuutamedia.com huccini e makko kannko Ishaq korera ko faati e kaalgol ɗemngal pulaar e nder suudu saɗiyeeji ko heewɓe ɗaɓɓitata e haalooɓe ɗemngal ngal hono no jooɗaniiɗo falnde ɓogge Sih Sammba waɗno rawane nih o wiyi o anniyaaki ɗimmitde ko Sih Sammba waɗno ko kono maa o haɓe haa firtooɓe ko haalete ko e ɗemmɗe ngenndiije leydi ndi. Caggal ɗuum o wiyi maa o ñaago ɗemmɗe ngenndiije leydi ndi mbatta janngeede ekkol garwaniiɗo o sabu ɗuum ina ɓeyyda jokkondiral leƴƴi muritani. O jokki o yeddi ko wiyetee wonnde hardaneeɓe ina keerori kanndidaaji lannda maɓɓe o kono tan ko ɓeen ɓuri heewde heen.
Fuutamedia.com Mohamed habiboullah DIALLO
fuv_Latn fuv_Latn fuv_Latn zsm_Latn